Ministru kabineta noteikumu projekta

**„Grozījumi Ministru kabineta 2008. gada 4. novembra noteikumos Nr.921 „Noteikumi par augļu un dārzeņu ražotāju grupu atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga valsts un Eiropas Savienības atbalstu augļu un dārzeņu ražotāju grupām””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai, septītajai un 9. panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar *Eiropas Parlamenta un Padomes 2013. gada 17. decembra Regulas (ES) Nr. 1308/2013,* *ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007,* (turpmāk – Regula Nr.1308/2013) 152.pantu dalībvalsts atzīst ražotāju organizācijas (turpmāk – RO) augļu un dārzeņu nozarē, kuras audzē vienu vai vairākus šīs nozares produktus vai arī produktus kas ir vajadzīgi tikai pārstrādei. Regulas Nr.1308/2013 154. panta 1.punktā ir uzskaitīti RO atzīšanas kritēriji, uzmanība tiek vērsta galvenokārt uz RO spēju nodrošināt savu biedru saražotās produkcijas novākšanu, glabāšanu, pakošanu un tirdzniecību. Produktu pārstrādes iespējas un kapacitāte pie RO atzīšanas netiek vērā ņemta.Lai sasniegtu atbilstību RO atzīšanas kritērijiem, līdz 2017. gada 1. janvārim juridiskām personām bija iespēja saskaņā ar *Padomes 2007. gada 22. oktobra Regulas (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula)*, (turpmāk – Regula Nr.1234/2007) 125.e panta 1.punktu atzīties par ražotāju grupām augļu un dārzeņu nozarē (turpmāk – ražotāju grupas).Saskaņā ar Regulu Nr.1308/2013 ražotāju grupu atzīšana un atbalsts ieguldījumiem no 2014. gada 1. janvāra netiek paredzēts, izņemot Regulas Nr.1308/2013 231. panta 2. punktā noteikto, ka pēc Regulas Nr.1308/2013 stāšanās spēkā visas tās daudzgadu programmas, kas pieņemtas līdz 2014. gada 1. janvārim, turpina reglamentēt ar attiecīgajiem Regulas Nr.1234/2007 noteikumiem, līdz beidzas minēto programmu darbības termiņš. Tādējādi pēc pašreizējo programmu darbības termiņa beigām jaunas ražotāju grupas netiks veidotas. Latvijā šobrīd vēl divas ražotāju grupas līdz 2017. gada beigām īstenos atzīšanas plānus saskaņā ar Regulu Nr.1234/2007 un Ministru kabineta 2008. gada 4. novembra noteikumiem Nr.921 „Noteikumi par augļu un dārzeņu ražotāju grupu atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga valsts un Eiropas Savienības atbalstu augļu un dārzeņu ražotāju grupām” (turpmāk – noteikumi).Šim nolūkam abas ražotāju grupas 2012. gadā iesniedza Lauku atbalsta dienestā (turpmāk – LAD) atzīšanas plānus, kas sagatavoti, pamatojoties uz Regulas Nr.543/2007 37. pantu, un īsteno tajā paredzētos ieguldījumus piecu gadu laikā (no 2013. gada līdz 2017. gadam), šī perioda beigās sasniedzot atbilstību augļu un dārzeņu RO atzīšanas kritērijiem. Ražotāju grupu pamatdarbība saskaņā ar *Komisijas 2011. gada 7. jūnija Īstenošanas Regulas (ES) Nr. 543/2011, ar ko nosaka sīki izstrādātus noteikumus Padomes regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari*, (turpmāk – Regula Nr. 543/2011) 26. pantu un *Komisijas 2014. gada 11. marta Deleģētās Regulas (ES) Nr. 499/2014, ar kuru papildina Eiropas Parlamenta un Padomes 2013. gada 17. decembra Regulas (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) 234/79, (EK) Nr. 1037/2001, (EK) Nr. 1037/2001 un (EK) Nr. 1234/2007*, (turpmāk – Regula Nr. 499/2014) 1. panta 1. punktu ir saistīta ar tās biedru saražoto produktu realizāciju, par kuriem tai ir piešķirta atzīšana.Regulas Nr. 499/2014 1. panta 1.punkts paredz gadījumos, kuros ražotāju organizācija var pārdot produkciju bez ražotāju organizācijas starpniecības un dalībvalstij jānosaka maksimālais atzīto produktu apjoms, ko ražotāju grupas biedrs ar ražotāju grupas atļauju var pārdot tieši saimniecībā vai ārpus tās gala patērētājiem personīgām vajadzībām.Tādejādi noteikumu projekts paredz, ka maksimālais atzīto produktu apjoms, ko ražotāju grupas biedrs ar ražotāju grupas atļauju var pārdot tieši saimniecībā vai ārpus tās gala patērētājiem personīgām vajadzībām, nepārsniedz 25 procentus no biedra saražoto un realizēto atzīto produktu kopējā apjoma.2015. gada sākumā LAD notika Eiropas Revīzijas palātas audits. Audita noslēguma secinājumos norādīts, ka valstī spēkā esošā iepirkumu procedūra ES fondu projektiem nodrošina caurspīdīgumu, bet nenodrošina cenu pamatotības pārbaudi. **Tādējādi LAD kā fondu administrējošai institūcijai ir pienākums nodrošināt to, ka tiek izvēlēts ekonomiski visizdevīgākais piedāvājums. Ievērojot minēto, noteikumos ir nepieciešams noteikt, ka ražotāju grupai** ir jāpārliecinās par izvēlētās cenas objektivitāti un atbilstību tirgus cenai neatkarīgi no iegādes paredzamās līgumcenas, un paredzēt, ka ražotāju grupa, veicot jebkuru iegādi, nodrošina cenu atbilstības pārbaudi, ko apliecina brīvas formas apraksts par piedāvājumu salīdzināšanu konkrētai iegādei, informācija par aptaujātajiem komersantiem vai cita informācija, kas apliecina noteiktās cenas objektivitāti.Augstākminētajā audita secinājumos tika norādīts, ka atbalsta saņēmējs var prasīt atmaksāt izpirkumnomas (līzinga) maksas, iesniedzot pierādījumu par faktiskajām izmaksām, kas viņam radušās, un kuras viņš ir samaksājis atbilstības periodā. Tādejādi noteikumu projekts paredz nosacījumu, ka ražotāju grupa var pieprasīt segt atbalstu par tādu izdevumu summu, kas tai faktiski ir radusies, norēķinoties ar līzinga devēju.  |
| 3. | Projekta izstrādē iesaistītās institūcijas | Lauku atbalsta dienests, biedrība “Latvijas Dārznieks” un Latvijas Augļkopju asociācija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz augļu un dārzeņu ražotājiem un šo ražotāju dibinātām ražotāju grupām. |
| 2. | Tiesiskā regulējuma ietekme uz tautsaimniecību un administratīvo slogu | Paredzēts, ka ražotāju grupām, kas vēlēsies saņemt atbalstu par atzīšanas plānā paredzētajām investīcijām, būs **jāpārliecinās par izvēlētās cenas objektivitāti un atbilstību tirgus cenai neatkarīgi no iegādes paredzamās līgumcenas.** |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 656 862 | 0 | -116 338 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 656 862 | 0 | -116 338 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 982 532 | 0 | -184 246 | 0 | 0 |
| 2.1. valsts pamatbudžets | 982 532 | 0 | -184 246 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | - 325 670 | 0 | -67 908 | 0 | 0 |
| 3.1. valsts pamatbudžets | - 325 670 | 0 | -67 908 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X |  | 67 908 | 0 |  |
|  |  |  |  |
|  |  |  |  |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pašlaik Latvijā ir atzītas un atzīšanas plānu īsteno divas augļu dārzeņu ražotāju grupas, kurām RO atzīšanu ir jāiegūst 2016. gada beigās, tādejādi 2017. gada sākumā ražotāju grupas iesniegs LAD atbalsta iesniegumu par investīcijām, kuras tās ir īstenojušas 2016. gada otrajā pusgadā.Ražotāju grupa var saņemt šādus atbalsta veidus: 1) administratīvajām izmaksām – Regulas Nr.543/2011 47.panta 1.punkts nosaka, ka šis atbalsts tiek līdzfinansēts no ES 75% apmērā no dalībvalsts budžeta, un maksimālais atbalsta apmērs ir ierobežots ar Regulas Nr.543/2011 43.panta 1. un 2.punktu;2) atbalsts investīciju veikšanai – Regulas Nr.543/2011 47.panta 2.punkts nosaka, ka šis atbalsts tiek līdzfinansēts no ES 50% apmērā un 25% apmērā no valsts budžeta.Kopējie ieņēmumi 2016. gadā – **656 862 *euro*** no tiem ES finansējums:- administratīvajam atbalstam (75%) – 16 569 *euro*;**-** investīcijām (50%) - 640 293 *euro*.Kopējie izdevumi 2016. gadā – **982 532 *euro*** no tiem ES finansējums:- ES finansējums – 656 862 *euro*;- LV līdzfinansējums – 325 670 *euro* no tiem:* administratīvajam atbalstam (25%) – 5 523 *euro*;
* investīcijām (25%) – 320 147 *euro*.

Ņemot vērā, ražotāju grupu apgrozījumu un atzīšanas plānā paredzētās investīcijas, atbalstā 2016. gadā būs nepieciešami 982 532 *euro*, 2017. gadā jāparedz 798 286 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalsts 2016. un 2017. gadā tiks izmaksāts no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” apstiprinātā budžeta ietvaros (atbalsts 2017. gadam tika pieprasīts Zemkopības ministrijas precizētajos pamatbudžeta bāzes izdevumos 2017.–2019. gadam, paredzot līdzekļu pārdali starp apakšprogrammas pasākumiem). Saskaņā ar anotācijas I. sadaļā minēto, 2017. gadā ražotāju grupu atzīšanas plānu darbības periods Latvijā beidzas 2017. gadā, tādējādi finansējums tālākiem gadiem nebūs nepieciešams. |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regulas Nr.1308/2013, Nr. 543/2011 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1308/2013;Regula Nr. 543/2011;Regula Nr.499/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 154.panta 1.punkta “b” apakšpunkts | 3. un 4. punkts | Ieviestas pilnībā. | Neparedz stingrākas prasības. |
| Regulas Nr.543/2011 26.pants | 7.punkts | Ieviestas pilnībā. | Neparedz stingrākas prasības. |
| Regulas Nr.499/2014 1.panta 1.punkts | 7.punkts | Ieviestas pilnībā. | Neparedz stingrākas prasības. |
| Regulas Nr.499/2014 1.panta 2.punkts | 7.punkts | Ieviestas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Informācija par paredzēto Ministru kabineta noteikumu projektu ir ievietota Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē  | Noteikumu projekts saskaņots ar biedrību “Latvijas Dārznieks” un Latvijas Augļkopju asociāciju. |
| 3. | Sabiedrības līdzdalības rezultāti  | Nav |
| 4. | Saeimas un ekspertu līdzdalība | Projekts ir sagatavots, ņemot vērā sanāksmju rezultātus. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām  | Noteikumu projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav |

Zemkopības ministrs J.Dūklavs

22.07.2016. 10:34

2054

D.Freimane

67027454, Dace.Freimane@zm.gov.lv